《旧边诗九首 其八 固原》
清代·方还

秋入平原动鼓鼙，弓鸣风劲塞云低。汉家营垒沿山后，秦郡川原尽陇西。

征调频年忧戍士，逃亡□计复蒸黎。徘徊险阻谁为守，花马池边落日迷。

作者简介：清广东番禺人，字蓂朔。方殿元子。贡生。家居苏州，与沈德潜等相交厚。四方诗人来苏者，每至方氏广歌堂，赋诗宴饮。有《灵洲集》。